**BASES DEL CONCURS DE CÒMICS EN ANGLÈS**

**SANT JORDI 2017**

1. Hi pot participar l’alumnat del centre en les següents categories:
2. Alumnat de 1r i 2n d’ESO.
3. Alumnat de 3r i 4t d’ESO.
4. Alumnat de Batxillerat, Formació Professional i CAS.
5. Els còmics es podran fer de manera individual o en equips de dues persones (guionista i dibuixant).
6. El seu contingut verbal haurà de ser en anglès i es valorarà l’ús d’onomatopeies en anglès i emblemes britànics (bus, cabines telefòniques... etc.).
7. Els treballs s’hauran de presentar en làmines de dibuix simple no granulat DIN-A3, en posició vertical, títol a la primera vinyeta, en blanc i negre, gamma de grisos cromàtics i/o amb colors. S’ha de tenir cura de la retolació de les lletres: han de ser més aviat grans i de mida uniforme, ben arrenglerades i llegibles.
8. L’extensió ha de comprendre entre un i sis fulls. Els fulls es dibuixaran per una sola cara i es deixarà un marge de 2 cm com a mínim. Tots els còmics han de dur un títol i s’han de signar sota pseudònim darrere del full.
9. Les obres es lliuraran a la consergeria de l’institut en un sobre gran obert, a la part exterior del qual ha de constar el títol de l’obra i el pseudònim escollit.
10. La identificació de l’autor (nom, curs i grup) s’inclourà en un sobre petit tancat, en la part exterior del qual hi constarà el títol de l’obra, el pseudònim escollit i el curs.
11. El termini d’admissió dels treballs serà el dia **24 de març**.
12. El veredicte del jurat es farà públic el 21 d’abril als actes de celebració dels Jocs Florals del centre.
13. S’atorgarà un premi per categoria.
14. Les obres premiades es publicaran a la web i a altres àmbits de l’institut i també podran presentar-se a concursos reservats per a estudiants.